Torsdag eftermiddag påkørte en mand et vejskilt og en mur i et solouheld, hvor manden kørte lige ud i et t-kryds. Politiet mistænker, at manden fik et slagtilfælde.

Torsdag eftermiddag klokken lidt i to skete der et solouheld i Aars. I krydset Himmerlandsgade og Gislumvej kørte en mand lige ud i et t-kryds. Manden fortsatte lige ud i krydset og påkørte et vejskilt og en mur. Uheldet var en solouheld og Nordjyllands Politi har ikke nogen specifikke oplysninger til årsagen, men de mistænker, at manden har fået et slagtilfælde. I forbindelse med uheldet blev manden slået bevidstløs. Manden kom til bevidsthed igen efter hjælp fra vidner til ulykken. - Det så meget alvorligt ud fra starten af, siger vagtchef ved Nordjyllands Politi, Karsten Højrup. Manden er blevet kørt på sygehuset, men Nordjyllands Politi har ikke oplysninger om hans nuværende tilstand.